Odense Adresse-Contoirs Efterretninger, 1825-08-26
De Amerikanske Anliggender. Dagbladene anstille nu hver paa sin Viis Betragtninger over Forordningen om St. Domingo. Journal d. Debats vil deri kun see en eensidig Erklæring, som igjen, kan ophæves ved en anden Forordning, naar St. Dominge ikke har underhandlet som uafhængig Stat, eller dens Regjering undertegnet Traktaten, og yttrer desuden, at Kronen ikke kan afstaae en Kolonie uden ved en Lov, som Kongen og begge Kamrene i Forening give. Koureren, drager det i Tvivl, at Man efter den hvide Fane skal have brugt Trudsler, og forelagt Anthoriteterne paa St. Domingo, enten at antage Forordningen inden 14 Dage eller lade Fiendtlighederne begynde, da sligt ikke harmonerer med den Forsikring: at Forordningen blev modtaget med Ærefrygt og Taknemmelighed. Ogsaa finder den Fanens Forklaring tvetydig, at Souveraineteten blot er suspenderet, og Frankerigs Lehnsherlighed reserveret, i Tilfælde at enten en fremmed Nation skulde angribe St. Domingo, eller Man inddrømmede Andre samme Handels fordeele som Frankerig. Monitøren erklærer derimod disse og lignende Udtydninger allene for Følge af Lysten til at kritisere Regjeringens Handlinger og modsætte sig alt hvad Godt, den udretter. Jdet den derfor gjendriver Fanen isærdeleshed, forsikkrer den, at hiin Afstaaelses=Alt er baade oprigtig meent og fuldstændig; thi: "Carl des Ord er saa helligt som Æren selv. Af en anden Artikel i samme Blad seer Man, at Præsident Boyer, havde truffet de fornødne Anstalter til, at lade den kongelige Forordning høitidelig indregistrere i Senatet, og at den franske Flaade, hvormed Hr. Mackau indfandt sig ved Portsau-Prince, bestod af 2 Linieskibe, 7 Fregatter og 3 Korvetter. J alle Søehavne har Efterretningen om St. Domingos Erkjendelse vakt stor Glæde. Et Handelshuus i Havre, som Dagen før havde kjøbt to Skibe, blev strax budet en reen Profit af 10,000 Fr. paa samme. Den Londonner Koureer anseer ogsaa denne Forhandling langt vigtigere i politisk end i financiel Henseende. Man troede stedse, hedder det, at den franske Regjering var bestemt i mod Principet om at erkjende en revolteret Kolonies Uafhængighed. Dette falder nu bort, og Frankerig, er ikke længer bunden, hvad de sydamerikanske Stater angaae; men kan, ligesom Engelland, handle efter Tid og Omstændigheder. Dog nægter Koureren heller ikke, at Udtrykkene i Kontrakten ere meget vaklende og at Frankerig, ved at tilstaae 3de nuværende Beboere af den franske Deel af St. Domingo deres Regjerings fulde og uindskrænkede Uafhængighed, synes at have forbeholdt sig en vis Grad af Souverainetet, hvilket dog den franske Nations Ære og Redelighed sikkrer for. Endelig antager den, at Historien vil regne hiin Akt iblandt de viseste under Cardes Regjering, og at den vil gavne Frankerigs Handel, mere, end nogen anden Beslutning siden Bourbonnernes Restauration. Times haaber ogsaa det tredobbelte Gode af St. Domingos Emancipation, at Deelikatessen imod Frankerig nu ikke længer vil hindre Hr. Canning fra at oprette en Handelstraktat med St. Domingo, at Frankerig nu og saa vil følge Engellands Exempel i at erkjende de nye Ame. rikanske Fristater, og endelig, at det nu vil løsrive sig fra de andre store europæiske Magters Politik -? Som et Høiagtelses=Tegn i sit eget og Armeens Navn har General Sucre foræret Præsident Bolivar fem af de ældste spanske Regimenters Faner, hvilke han i sidste Uafhængighedskrig har frataget Roialisterne. Derimellem befindes ogsaa den mærkværdige Standarte, hvormed Piarro for 300 Aar siden holdt sit Jndtog i Jncaernes Hovedstad.